
725.91 :061.4 (09) 
Udstillingens budskab ogudstillings- En udstilling er et mødested for mennesker, ting og ideer. Den 
bygningernes store interesse adskiller sig fra markeder og varemesser netop derved, at ideerne 
fremføres programmæssigt. Udstillingen er sjældent en permanent 
foranstaltning. Den gentages ikke regelmæssigt som de merkan- 
tile messer eller de ældgamle markeder. Udstillingen, særlig den 
store internationale, kommer hver gang som et budskab om 
noget nyt. Frem for noget andet er den blevet et udtryk for 
menneskets tro på fremgang og det industrielle samfunds udvik- 
ling. Det er ingen tilfældighed, at en af de første store industri- 
udstillinger blev afholdt i Paris i 17ootallets sidste tiår. Denne 
første ,,exposition des produits de Pindustrie frangaise" betegner 
| indledningen til en kempemæssig udvikling af udstillingstanken — 
en udvikling som varede til 1889 — for at angive et bestemt årstal. 
Det er heller ingen tilfældighed, at udstillingstanken da gik over 
i et fuldstændig nyt stadium. 
Det mest interessante ved næsten alle større udstillinger er uden 
tvivl deres ydre milieu, udstillingshallerne af skiftende karakter. 
Bygningerne til de store udstillinger har altid tiltrukket sig en 
overordentlig konstruktiv interesse og afspejler også noget af ud- 
stillingernes udviklingshistorie. Tilmed dominerer bygningerne på 
mange måder udstillingerne så stærkt, at netop bygningernes 
historie dækker selve udstillingernes historie. 


De internationale udstillingers byg- I de fleste europæiske lande holdt man industriudstillinger allerede 
ninger leder udviklingen til 1889  ; Jet nittende århundredes første halvdel. Hver nation arbejdede 
for sig, men udstillingerne voksede i takt med erhvervsfriheden. 
Ea De blev drevet frem af de samme kræfter, som sprængte gilder 
og lav. Ofte holdtes udstillingerne i ældre bygninger. De nye 
bygninger, som af og til blev opført, var fordringsløse, men havde 
en vis fornem enkelhed som parisudstillingen 1834 på Place de 
la Concorde. 
Den største begivenhed i 1800-udstillingernes historie kom som 
en manifestation af den internationale erhvervsfrihed — London- 
udstillingen 1851. Henry Cole, en af de mest fremstående med- 

arbejdere, beretter i sine memoirer, hvorledes the Prince Consort Halle au blé i Paris af Bellanger og Brunet 1809-11 
Albert engang sammenfattede udstillingens formål i en sentens. 
Den skulle i tidens stræben efter ,,the realization of the unity of 
mankmdkeeekerveluskasktruektesthandkallivinstpreturetoRde 
point of development at which the whole of mankind has arrived.” 
Selv om denne menneskehedens enhed endnu i dag er ufuld- 
byrdet er det en hård dom, når Mumford kalder denne første 
»Great Exhibition of the Works of Industry of All Nations" for 
tidsalderens ,,cock-crow of triumph”. Der er heller aldrig fældet 
en sådan dom over udstillingens bygning. Bygningen betegner 
nemlig uden tvivl en afsluttende vending i indstillingen til flere 
arkitektoniske og tekniske spørgsmål. 

I 1851 havde man forlængst bragt jernet til dets nye konstruktive 
anvendelse. Allerede 1775—79 havde Thomas Farnoll Pritchard 
tegnet den første jernbro, den som fører over floden Severn i 
Shropshire i England. Broens konstruktører, Wilkinson og Darby, 
viste i dette tilfælde at jernet ikke alene kan styrke, fastholde eller 
dekorere et bygningsværk. Det kan simpelthen selv udgøre byg- 
ningen. 

Siden havde den franske ingeniør Brunet i 1809 i en afhandling 
for første gang vist, hvorledes man ved matematiske kalkulationer 
og sfærisk geometriske beregninger kunne forøge nøjagtigheden i 
en konstruktion. Den bygning, det drejede sig om, var Bellanger's 
store kornmagasin i Paris, Halle au blé, et jernets vældige Pan- 
theon. Napoleon selv deltog i indvielsen 1811. I striden, som 
fulgte mellem sfærisk geometri, matematik og statik på den ene 
side samt bygmester- og håndværkstraditioner på den anden 
side, har videnskabsmændene, teoretikerne, vundet flere glim- 
rende sejre i midten af århundredet. 

Drivhuset i Chatsworth af Paxton 1837—40 


De engelske og franske gartnere med deres drivhuse af jern og 
glas havde i det væsentlige lært at beherske de botaniske livs- 
vilkår. På en måde var gartnerne de første, som viste, hvorledes 
livet kan fremmes rationelt, blot man kender dets videnskabelige 
betingelser. De var jo også pionerer på opvarmningsteknikens 
område. Paxton, den største af dem, prøvede tilmed at overføre 
sine lærdomme fra planter til mennesker. Han udkastede planer 
til sanatoriebygninger af jern og glas. 

På basis af disse erfaringer opstod bygningen for Londonud- 
stillingen 1851, planerne for the Crystal Palace, dengang ver- 
dens lyseste hus. De fleste arkitekter, som tegnede bygninger 
til denne Londonudstilling, tænkte sig sten som materiale i det 
mindste med hensyn til visse bygningsdele. Joseph Paxton, gart- 
neren, som var kendt for sine elegante drivhuse, ville bygge en 
eneste stor hal af glas, støbejern og træ. Han fik overdraget op- 
gaven, fordi man fandt hans forslag både pænt og praktisk. Det 
var også billigt og kunne desuden udføres på den knapt tilmålte 
tid. 

Vægge og tag i Crystal Palace byggedes af nogle få typer standard- 
elementer, som hurtigt kunne sættes sammen. Hvælvingen over 
midterpartierne var af træ. Hele det store skelet udfyldtes med 
glasruder i nogle få størrelser. Paxton viste med Crystal Palace 
hvilke muligheder en konstruktion med få, enkle, monterbare 
elementer byder på selv i denne skala. Monteringsfærdige huse 
havde existeret længe før, og nu efter den anden verdenskrig 
udnyttes de i voldsom udstrækning. Men man er næppe nået til 
nogen løsning, hvis anvendelighed overgår Crystal Palace. 

Ved sin enkelhed adskilte Crystal Palace sig afgørende fra sin 
egen tids arkitektur. Selv det rigt dekorerede kunsthåndværk, 
der udstilledes i bygningen, stod i en langt skarpere kontrast 
til arkitekturen, end hvad tilfældet formodentlig var for gen- 
standene i Paris 1834. Og dog er ingen smuk udtryksform og 
ingen dristig matematisk konstruktion blevet overøst med mere . 
romantiske lovord end denne tilsyneladende endeløse glasbyg- 
ning, hvis omfang ikke et øjeblik forringede anvendelsesmulig- 
hederne. 

Med Crystal Palace havde halbyggeriet taget et stort skridt mod 
1800-tallets kvantitative kulmination. I de næste fire årtier var 
udstillingsbygningerne blandt de forreste i udviklingen. Det ligger 
i 1800-tallets expansive natur, at netop sådanne bygninger skulle 
blive førende. For de bygninger, som havde et hævdvundet for- 
mål, spillede konventionen en altfor stor rolle til, at de skulle 
kunne behandles fordomsfrit. Rådhuse og almindelige borger- 
huse omdannedes forholdsvis forsigtigt. Helt anderledes forholdt 
man sig over for bygningerne til de nye formål, industriens, tra- 
fikens og fremfor alt netop udstillingernes haller. Her fik ren- 
dyrkede tekniske synspunkter og en fuldstændig ubunden æstetik 
frit spil til hurtigt at skabe et nyt milieu, hvor udvikling, for- 
andring og kommunikation krævede plads og bevægelsesfrihed 
for en mængde mennesker, varer og transportmidler. 

Det var stærkt historisk betinget, at den første internationale ud- 
stilling gennemførtes i England, Storbritannien var industrielt 
langt mere udviklet end den øvrige del af verden og var blevet 
til en leder for frihandelen. Allerede fire år efter gik initiativet 
imidlertid over til Frankrig. Fra 1855 var Paris så absolut 
verdens førende udstillingsby og blev ved at være det i det 
mindste til året 1900 med sine 39 millioner udstillingsbesøgende 
- mod de 6 millioner i London 1851. 

Pariserudstillingen 1855 havde en hovedhal, som dækkedes med 
et jernspærfag med 48 m spændvidde, men var iøvrigt mindre im- 
ponerende end Crystal Palace. Et mere interessant planløsnings- 
forsøg vistes derimod i Paris 1867. Ulige høje ,,skibe" indenfor 
hverandre i en lukket oval rummede hver sin art af produkter. 
For at man også skulle kunne overse de enkelte landes produkter 
blev disse holdt sammen i sektorer, som således i planen skar de 


forskellige produktarters koncentriske ringe. Hverken før eller Planskema, 

Grystal Palace 1851, sydfagaden , 


SOUTH 


visende modulsystemet i Crystal Palace 


Crystal Palace, interiør 


Indgangen til de skandinaviske afdelinger på London- 
udstillingen 1851 


senere er nationernes industri blevet fremvist på samme over- 
skuelige måde. På senere udstillinger er det umiddelbare kon- 
EMI …… kurrencemoment mange gange gået tabt. Produkter og natio- 
Å | ner er ofte med eller uden tvang blevet isoleret i individuelle 
pavilloner i stedet for at fremtræde ,,promoting a friendly and 
honourable rivalryf som Dronning Victoria sagde ved indvielsen 
af Crystal Palace. Særlig imponerende i 1867 var maskinhallen, 
det yderste galleri med en høj promenadegang i midten. Denne 
var hævet på jernsøjler og gav den besøgende en fornem oversigt. 

Halbyggeriets ubundne æstetik satte ingeniører og arkitekter på 
svære prøver. Det var ikke dem alle forundt at bringe den stor- 
stilede frihed til samme utvungne beherskelse og enkle monu- 
mentalitet som Paxton gjorde både i drivhuse og udstillingsbyg- 
ninger. På de tidligere udstillinger accepterede man temmelig 
ureflekteret den beskedne ydre form, som den enkle behandling 
af glas, jern og træ gav. Den romantiske klassicisme levede jo 


Hrøstal Palace 1851 ,,Raising the Girders of Central gf 
disie” også endnu. Crystal Palace stod ved grænsen. Her tildeltes des- 

uden farvesammensætningerne en stor rolle for det indres ved- Pariserudstillingen 1867. Panorama. Oliemaleri af 


kommende, noget som man havde forsømt lige til den mod- 780004 Manet på Nasjonal sa ASE EDER 


nende funktionalisme ledte amerikaneren Louis Skidmore på nye 
baner i Chicago 1933. 

En ret ubehersket stræben efter dekorative og sentimentale effekter 
fik i stedet for udstillingernes arkitekter og konstruktører til at 
overdekorere facaderne eller at give dem en noget pompøs værdig- 
hed. Biandt 1800-tallets mange kræfter i isoleret kamp og ud- 
vikling fandtes jo også den store stilinteresse, den humanistiske 
parallel til de naturvidenskabelige landvindinger. To tankegange 
af helt forskellig oprindelse kunne udtrykkes i ubegrænset måle- 
stok på en og samme bygning alt i den merkantile repræsenta- 
tions tjeneste. Sådan var arkitekturen i London 1862, i Paris 1878 
og mange andre steder. Udstillingen i København i 1888 af Martin 


Natbillede, exteriør af udstillingsbygningen og 
plan over udstillingsterrænet 


Hovedindgangen til Pariserudstillingen 1878 og 
plan over udstillingsterrænet 


Nyrop var noget mere behersket. I kontrastrigt vekselspil mellem 
dekoration og konstruktion voksede udstillingerne mod 1800- 
tallets kvantitative kulmination. 

Denne Kulmination nåede man på Parisudstillingen 1889, da 
Eiffel byggede sit berømte ,, Pour de 300 métres", dobbelt så 
højt som menneskehedens bygninger hidtil havde nået. Først i 
begyndelsen af tyverne fik tårnet sine forsinkede overmænd 
blandt skyskraberne i New York. En uanet højde var nået med 
Eiffeltårnet, det specielle symbol for det nittende århundredes 
kultur. Sjældnere tænker man på en lige så betydningsfuld ting 
på samme udstilling, arkitekten Contamin og ingeniøren Dutert 
nåede nemlig samtidig den uanede spændvidde med deres store 
Palais des machines. 

Denne hal spændte over en flade på 48.324,9 m2?. Hele Ver- 
saillesslottet kunne let rummes under dette ene tag. Spændvidden 
422,49 X 114,30 m var særlig bemærkelsesværdig, eftersom højden 
var ganske ringe, ikke engang 50 m. I tidligere store støttefrie 
rum havde man altid været tvunget til at øge højden i forhold 
til bredden. Sophiakirken i Istanbul er næsten dobbelt så høj, 
som den er bred. I Palais des machines var højden kun to femtedele 
af bredden. Stålskelettet dannede et eneste sammenhængende 
stykke, som nødvendiggjorde specielle glidelejer, dér hvor buerne 
ramte fundamentet. Jernsøjlen, som ved århundredets begyndelse 
som oftest lånte den klassiske søjles form, blev forvandlet af den 
menneskelige fantasi, matematikken og materialets egne mulig- 

heder. Den var blevet til støttende stålelementer som både i 
form og i sin sammenhæng med bygningsværket varslede det 20. 
århundredes organiske arkitektur. 

Udstillingens komposition var absolut ikke gået frem på samme 
måde. Den havde beholdt stivheden i det monumentale plan- 
skema fra napoleonstiden, men havde mistet dets storslåethed. 
Det var ikke i udstillingerne, den store samfundssammenhæng 
først kunne anes i den moderne arkitekturs historie. Konsekven- 
serne og experimenterne fremførtes derimod på denne tid af 
Camillo Sitte i Wien, paradoksalt nok ved at overføre historismen 
fra husene til samfundsbilledet. Ebenezer Howard og Patrick 
Geddes skabte noget senere mere frugtbare tanker. 


1889 var højden, vidden og lyset erobret. Men i samme øjeblik som 
jernet og hallerne nåede deres ubestridte førerskab i bygningskun- 
sten, i samme øjeblik skulle de også miste det. Det 19. århundrede 
hengav sig tilsyneladende uhindret til realisationen af en række 
værdier i deres størst mulige udstrækning. Man nåede således 
de fantastiske og storartede resultater, som er det umiddelbare 
grundlag for vor egen tids arkitektur, ja hele vor kultur. Men 
værdierne stod isolerede og havde heller ikke altid kontakt med 
den sociale virkelighed. Kvantitetens overgreb på kvalitetens be- 
kostning er jo en typisk 1800-tals begivenhed, som endnu kan 
spores i vore dage, selv om det er et halvtårhundrede eller mere 
siden, at man opdagede dette ejendommelige arkitektoniske for- 
hold og begyndte at arbejde med nye målsætninger. 

Hen mod slutningen af det 19. århundrede skete en del betyd- 
ningsfulde ændringer i grundbetingelserne for arkitekturen. I 
midten af århundredet kæmpede arkitekterne med opfindelsernes 
og skønhedsopfattelsernes vældige anarki. Først i slutningen af 
århundredet kunne man bevidst indrette sig på en fornuftig 
differentiering. Isoleringen mellem byggeriets splittede grene 
begyndte nemlig på denne tid at hæves. De organiske komplexer 
begyndte at vokse frem gennem samarbejdet mellem før adskilte 
områder. Sitte, Howard og Geddes begyndte at betragte byen 
som en helhed. Boligmilieuet blev hverdagens fordringsløse og 
utvetydige helhed i Morris? og Voysey's virksomhed. Dette er 
blot eksempler. 

Hovedbegivenheden i bygningsmaterialehistorien er betegnende. 
På Pariserudstillingen 1900 fandtes et bygningsværk som for så 
vidt var mindre fordringsfuldt end Eiffeltårnet og Palais des 
machines fra 1889. Men i stedet for var det måske af en større 
betydning for fremtiden. Ingeniøren Francois Hennebique havde 
nemlig i Petit Palais udført et bjælkelag af armeret beton, kon- 
strueret efter hans nye patenter, de første som udnyttede den 
monolitiske virkningsmåde. Det første patent af denne art havde 
han fået i 1892. Beton og jern, som tidligere kun vilkårligt havde 
villet binde sammen, var nu endelig sammensmeltet til en ny 
enhed med egenskaber, som ikke findes hos materialerne hver 
for sig. Tiden havde fundet et nyt princip, som hurtigt revolu- 
tionerede også den æstetiske side af arkitekturen. 

Føringen inden for det store halbyggeri gled i denne komplexdan- 
nelsens tid fra udstillingerne over til andre mere komplicerede og 

Arkitekturhistoriske forandringer 
ved århundredskiftet 


»Tyska brunn” i Stockholm af Palmstedt. Jern- 
søjlen har lånt den klassiske søjles form. 1787 

udstillingen i København 1888 af MartinNyrop, 

permanente bygninger. De store skeletkonstruktioner havde givet 
ideer til jernbanernes stationshaller. I modsætning til udstillings- 
hallerne kom de overbyggede jernbanestationer til at dånne en 
levende overgang til det 20. århundrede, hvor de forvandledes til 
mere organiske trafikmaskiner. Udstillingerne blev således det 
19. århundredes konstruktive experimentfelt; jernbanebygnin- 
gerne var et af deres virkelighedsbundne tilpasningsområder. 

»La tour de 300 métres" 


Palais des machines, Pariserudstillingen 1889, 
af Contamin og Dutert, interiør 


Palais des mathines, detaille af spærfag og vederlag 


Da komplexdannelsen indtrådte, var de rendyrkede kvantitative 
problemer løst i stor udstrækning. At rumme så meget som 
muligt var ikke længere hovedkravet til en stor bygning. At 
rumme indholdet på rette måde i den rette sammenhæng blev 
vigtigere. Den indre differentiering og koncentrering blev det 
store problem. Dette problem havde allerede sådanne arkitekter 
som Schinckel og Bindesbøll forsøgt at løse. De havde allerede i 

Coupe transversale. 


AR År rs dk Brede SIRK —— Øe Etrers: 


Fernbeton-bjælkelag i Petit Palais på Pariserudstil- 

århundredets første halvdel indset, at et bygningsproblem fra be- 
gyndelsen til enden må ses som et fordelingsproblem indenfor 
en helhed. Men disse tidlige 1800-talsgenier kunne ikke komme 
videre end til noget, som man kunne kalde en indre addition 
af funktionsdelene, tydeligt f. eks. i Bindesbølls plan til Roskilde 
jernbanestation. Deres uvurderlige indsats bestod i at frigøre 
arkitekturen fra empiretidens absolute stereometri, hvor Halle 
au blé var et af monumenterne. 

Et af de mest bemærkelsesværdige skridt mod virkelig indre dif- 
ferentiering tog derimod franskmanden Henri Labrouste, da han 
inden for det ensartede bygningslegeme i sit Bibliothéque natio- 
nale i Paris skilte læsesal og bogmagasin ad, men samtidig be- 
tonede den indre samhørighed mellem dem ved en stor glasport. 
Denne indre samhørighed mellem funktionsdelene, som Labrouste 
kun anede, var også emne for Charles Garnier's omsorgsfuldt 
komponerede forslag til Pariseroperaen og for en del flere byg- 
ninger jo længere århundredet led mod sin afslutning. Omkring 
halvfemserne nåede tankerne byen som helhed. I vore dage har 
de nået regionen og nationen. 

Parallellen til komplexdannelsen blev på æstetikens område en 


M.G. Bindesbølls tegning til Roskilde jernbanestation 
(1847), på planen er 1: forhallen, 2: venterum, 
4: ekspedition og 7: perron 


Den indre port 1 Bibliothéque nationale 


"Tdstillingerne, et udtryk for byg- 
|ningsæstetiken efter 1889 


W"an af Bibliothéque nationale i Paris, af Labrouste 


overgang fra naturalismen med dens opremsede fragmenter af 
virkeligheden til impressionismens og expressionismens virkelig- 
hedsfortolkende helhedssyn. Selv arkitekturen forvandledes nu i 
expressionistisk retning. 

Historismens magt blev brudt. Dens natur havde været sådan, 
at den i sin yderste konsekvens egentlig måtte forbyde ethvert 
nyt udtryk, som kunne skabes med nye materialer og nye kon- 
struktioner. Konstruktionen havde tidligere været ret neutral. I 
dekorationerne havde man forsøgt at følge reglerne fra stilhisto- 
rien. Begge stilledes nu i det fælles kunstneriske udtryks tjeneste. 
Situationen udløstes af de mest klarsynede arkitekter. De for- 
vandlede de to elementer konstruktion og dekoration, som før 
havde stået i et modsætningsforhold, og fik dem til at gå op i 
en velafbalanceret kontrast. En af de ypperste på denne vej var 
amerikaneren Louis Sullivan. Samtidig optrådte Otto Wagner i 
Østrig og sådanne mænd som Ferdinand Boberg i Sverige. En 
anden mulighed lå i at rendyrke konstruktionens udtryk således 
som funktionalismens pionerer kom til at gøre det, helt på be- 
kostning af enhver dekoration. Dette gælder naturligvis ikke blot 
den kubistiske rationalisme. Ingen af disse veje blev imidlertid i 
begyndelsen den almindelige. Først blev det en mode at følge 
den mindste modstands lov. Man kastede sig over en dyrkelse af 
det dekorative udtryk, art nouveau, jugend, skønvirke. 


Udstillingerne, som bestandigt øgedes i antal og omfang, blev nu 
stærkt forandrede. Deres bygninger gennemgik en bemærkelses- 
værdig indholdsforskydning. Udstillingsarkitekturen, som igen- 
nem det ig. århundrede havde været experimentfelt for de tek- 
niske forsøg, blev nu til et mere eller mindre outreret billede af 
hele bygningsæstetiken. Det lykkedes at få de tekniske pioner- 
værker, som før ofte udgjorde selve udstillingsmilieuet, til at 
indgå i den nye samarbejdende stræben efter helhed. Men de 
kunne også blive en del af udstillingsindholdet. Dette sidste for- 
hold bliver særlig tydeligt, når man studerer bygningsudstil- 
lingernes oprindelse og sammenhæng. 

Halvfemserne begyndte udstillingsmæssigt med hovedvægten på 
dekorationen, selv om forenklingens linie fornemt var repræsen- 
teret af Sullivans ,,Transportation building" i Chicago 1893. 
Denne stod imidlertid ret isoleret med sit stærkt saglige ud- 
tryk og sin forenklede formgivning. Porten og andre partier 
var mådeholdent dekorerede med Sullivan's sædvanlige lyriske 
bladornamentik. Havde man da blot kunnet eller villet følge 
Sullivan's forenklingslinie, havde den amerikanske arkitektur 
måske allerede ved århundredskiftet i visse retninger nået de 
mål, som den i virkeligheden først nåede i trediverne. 

De øvrige arkitekter fra Chicagoudstillingen valgte en helt anden 
vej. I denne tid af ,,False spring" som James Marston Fitch så 
træffende kalder det, tryllede de bygningerne med deres fornemme 
konstruktioner væk i en repræsentationsmaskering uden lige. Det 
var som om nogle amerikanere på denne måde ved et hokus- 
pokus ville indhente ,,kontinentets" mangetusindårige forspring 
i repræsentationsarkitekturens historie. På den anden side var det 
naturligvis slet ikke let for disse ,,prosperous Americans" at indse 

det faktum, at den kvantitative kulmination i udstillingernes 
eventyrlige bygningshistorie allerede var nået — og fire år tid- 
ligere bars: 

Den videre udvikling af udstillingsarkitekturen sker på mange 
måder ved en vekselvirkning mellem det dekorative og det kon- 
struktive. Det dekorative udtryk var ofte originalt i sin iderig- 
dom som f. eks. partier af Ferdinand Bobergs udstillinger i Stock- 
holm 1897 og 1gog. Den sidste — Den hvita staden — var særlig 
helstøbt og mådeholden. Paris 1go0o f. eks. var derimod mere 
overdådig, selv om få udstillinger kunne kappes med Chicago 
1893. En bedre lejlighed til at gøre sig gældende fik de orna- 
mentalt orienterede arkitekter omkring 1920, da store dele af 
arkitekturen beherskedes af en diskret klassicisme. De første resul- 
tater af denne klassicisme vistes på Pariserudstillingen 1925. 
Strømningen var allerede da kommet ind i en kritisk fase, men 
ikke desto mindre blev netop denne klassicisme for årtier frem 
i tiden den konventionelt anerkendte ydre form for en mængde 
udstillinger, med andre ord den officielle linie. Flere af de na- 
tioner, som mødte op i Paris 1937, lod jo bygge klassicistiske 
pavilloner, ikke alene de fascistiske lande men også Sovjetrus- 
land og Frankrig selv. I disse tilfælde må det som bekendt anses 
for forhastet at drage enkle slutninger om årsag og virkning 
mellem politisk regime og arkitektonisk stil. 


Da Pariserudstillingen 1925 åbnede med sine forskellige pavil- 
loner, havde det allerede en tid stået ganske klart, hvilke fremad- 
visende, klarhedskabende værdier klassicismen kunne indebære. 
I begyndelsen medførte klassicismen nemlig, at tilhængerne 
af det dekorative udtryk nærmede sig konstruktivisterne i spørgs- 
målet om bygningernes ydre enkelhed. For begge retninger var 
bygningslegemet blevet hovedinteressen, bevidst eller ubevidst. 
Klassicismens enkelhed lå nemlig i begyndelsen langt dybere end 
dets søjler og tempelgavle kunne tyde på. Dekorationerne tjente 
for klassicisterne som for jugendkunstnerne til at forstærke det 
arkitektoniske udtryk. Men nu blev udtrykket mere sagligt end 
omkring århundredskiftet. Den svenske indsats i årene 1923- 
1930 viser udviklingen klarere end meget andet. 

Thi hvad andet var de taktfuldt dekorerede haller i Goteborg 
1923 end bevis for, at arkitekterne Bjerke, Ericsson m. fl. faktiskt 
havde tilegnet sig kontinentets saglige udtryk. Udstillingstekniskt 
var disse bygninger blandt de bedste som nogensinde er opført. 
Den klassicistiske og orientaliserende dekoration var blot en slags 
overfladisk genforsikring over for traditionen, en frygt for at 
kaste sløret. På samme måde var det med Bergstens svenske 
pavillon i Paris. Klassicismen var en forsigtighedsforanstaltning. 
Allerede i 1917 havde Bergsten jo bygget Liljewalchs kunsthal i 
Stockholm, et af de første eksempler i moderne svensk bygnings- 
kunst. Det sidste skridt tog Gunnar Asplund på Stockholms- 
udstillingen 1930, da han tilmed forlod den ægyptiske enkelhed 
fra sit store stadsbibliotek og i stedet for slående og overbevisende 
demonstrerede den saglige æstetik. Men samtidig, ligesom i alt 
andet hvad han berørte, var metoderne yderst følsomme. I mod- 
sætning til visse kritikere i 1930 ville man nu kalde ham beskeden. 

Gåøteborgudstillingen 1923 


Hvad betød Asplunds indsats 1930 for udstillingerne og for Skan- 
dinaviens bygningskunst? Den endelige tilslutning til de ledende 
pionerers arkitektur i Europa og Amerika efter to årtiers vaklen. 
Skandinavien var dermed nået til den hovedlinie, som allerede 
siden Sullivans indsats i Chicago i 1893 havde været under ud- 
vikling på de store udstillinger, den mest indholdsrige og interes- 
sante linie såvel i udviklingen af bygningskunsten i almindelighed 
som i udstillingsarkitekturen. Sullivans linie, men yderligere 
forenklet og uden dekoration, blev til at begynde med ikke 
videreført i Amerika, men i Tyskland og Frankrig. Først efter 
årtier blev det nemlig muligt for de mere radikale amerikanere 
fuldt ud at gøre sig gældende i udstillingsarkitekturen og i det 
hele taget. 

Tyskernes og franskmændenes fremtræden for at vise de nye 
materialers muligheder minder om Sullivans i Chicago. Det var 
de i mål uanselige bygninger, som gjorde det stærkeste indtryk, 
erkendelsen af kvalitetens muligheder, ikke realisationen af den 
ydre kvantitet. Den umiddelbare funktionalistiske udtryksmåde 
er den bærende linie allerede i Gropius bygninger af glas, stål 
og beton på Werkbundudstillingen i Kåln 1914. Blandt de mere 
modne tyske ydelser er Miés van der Rohes modtagelsespavillon 
i Barcelona 1929 blevet mest berømt. 

De mest bemærkelsesværdige begivenheder i Frankrig indtraf på 
Parisudstillingen 1925, hvor blandt andre foregangsmanden Tony 
Garnier byggede en pavillon for byen Lyon, og hvor Le Cor- 
busier for første gang over for hele verden fik lejlighed til at 
demonstrere sine tanker om arkitekturen og samfundet. Det er 
typisk, at Le Corbusier's indsats blev lige så beskedent i omfang 
som de øvrige pionerers. Efter sit væsen må hans ,,Pavillon de 
Pésprit nouveau" betragtes som det symbolske vendepunkt i den 
moderne udstillingstankes historie, et tegn på, at hele udstillings- 
væsenet er ved at tage en ny retning og definitivt skiller sig ud 
fra sit mere end hundredårige samarbejde med markedet — vare- 


i > Werkbundudstillingen i Kåln 1914, af. Walt 
messen. Først når Le Corbusier ses som den, der fuldbyrdede tan- Gropius 

tockholmsudstillingen 1930 


'aekholmsudstillingen 1930 


ken om bygningsudstillingen, sættes hans virksomhed i forbindelse 
med verdensudstillingerne i rette sammenhæng. Dette modsiger 
naturligvis på ingen måde, at den moderne arkitekt, som har 
betydet mest for udstillingsarkitekturen i almindelighed, ligeledes 
netop er Le Corbusier. 

Ser man trods dette et øjeblik bort fra Le Corbusier's person, 
bliver ganske givet Gunnar Asplunds arkitektur for Stockholms- 
udstillingen 1930 stående for os som en af de mest interessante 
begivenheder i det 20. århundredes udstillingshistorie. Den kræ- 
ver under alle omstændigheder en indgående fortolkning, særlig 
da den nu efter næsten to årtier også begynder at stå i et klar- 
gørende historisk lys. 

Arkitekten sluttede sig til den moderne bybygning og opgav hele 
den konventionelle udstillingsstil med dens axiale gader og dens 
stive opstilling af merkantile symboler. Den frie gruppering og 
den lette føling med Djurgårdsbrunnsvikens strande var måske 
det mest fornemme træk i kompositionen. 

Det er ganske givet umuligt alsidigt at tolke Asplunds og hans 
kollegers indsats eller at forklare hvilken rolle teoretikerne spil- 
lede. Indsatsen var dobbel. Udstillingen havde nemlig en ejen- 
dommelig virkning på den skandinaviske arkitektur. Det lyk- 
kedes at få både offentligheden og fagfolk til at indse den funk- 
tionalistiske arkitekturs afgørende rækkevidde. Samtidig over- 
vandt Asplund netop gennem den bevidste overdrivelse den 
abstrakte stils vrangsider. Det var, som om denne demonstrative 
leg med former samtidig blev til en forberedelse af det mere 
alvorlige moderne byggeri. Ikke alene visse elitekunstnere men 
praktisk taget hele den skandinaviske arkitektstand kunne på få 
år — delvis netop takket være den oplivende og klargørende debat 
omkring 1930 — gå over til en ganske moden moderne tænkning. 
Den reaktion, som man i de fleste andre lande havde at kæmpe 
imod, kunne ikke rejse sig i Skandinavien på samme voldsomme 
måde. Eftersom den overdrevne abstraktion også var overvundet, 
undgik man i den følgende tid forsinkede og tomt højtidelige 
gentagelser af de elementære grundsætninger. ,,The Trylon and 
the Perispheref i New York 1939 virkede næsten som historisk 
ironi. Unuancerede stereometriske legemer opstilledes som arki- 
tektoniske symboler for mottoet ,,Building the. World of To- 
morrow" — 9 år efter at de var overvundet i Europas yderkanter. 


At disse symboler kun overfladisk slog an viste på den anden Den finske afdeling i New York 1939, af Alvar 
side, hvor lang vej der endnu var — og er — igen før de elementære Aalio 
grundsætninger er trængt igennem. Mange udstillingsbygninger 

fra 30-erne både i Europa og Amerika var langt mere modne 

end kuglen og obelisken i New York. 

To omstændigheder giver imidlertid løfter for fremtiden. Dels er 
funktionalismens ideer efter årtiers byggeri og propaganda be- 
gyndt at trænge igennem den almindelige smag. Dels — og ligeså 
vigtigt — er de førende arkitekter ved deres arbejde direkte nået 
frem til en nuancering af grundsætningerne og en mere moden 
formgivning, som formår at møde de almindelige forestillinger 

ved at fremstille en arkitektur som også tager sigte på de psyko- 
logiske faktorer i den sociale virkelighed, som den ville forvandle. 

Jdstillingernes differentiering og 
sygningsudstillingernes oprindelse 


0DER SERENE sg 


mwalen og obelisken på verdensudstillingen New 
Førk 1939 


Forsøget med farverne i Chicago 1933 indeholdt i og for sig et 
skridt hen mod det almenfattelige fra de hvide sfærer — i dobbelt 
betydning — selv om stilen iøvrigt på mange måder var lidt let- 
købt. 

Alvar Aaltos finske afdeling i New York 1939 peger fremad. 
Han forenede her en moden, funktionalistiskt tankegang med en 
naturlig monumentalitet, som kun få moderne arkitekter er nået 
frem til. I reglen havde monumentaliteten i stedet for trukket 
sig tilbage til et falsk liv i klassicismens rester. Takket være sin 
indiskutable og kompromisløse monumentalvirkning skulle så- 
danne værker som Aaltos finske afdeling kunne hjælpe arkitek- 
turen et vældigt skridt i den rigtige retning. 

En speciel men væsentlig bærer af udvikling i udstillingshistorien 
bør man til slut ikke glemme: Museet med permanente og perio- 
diske udstillingslokaler. De skandinaviske museer f. eks. fra Thor- 
valdsens museum ved den store udstillingsæras begyndelse til 
Teknisk museum i Stockholm i vor egen tid, står som kontinui- 
tetens vogtere inden for udstillingsideologien og udstillingstek- 
niken. De kommer på denne måde i et værdifuldt kontrastforhold 
til de store udstillinger, som altid bør eller må begynde ret forud- 
sætningsløst og rodløst ud fra et traditionssynspunkt. 


Londonudstillingen 1851 var den hidtil største. Og dog var den 
så tilpas begrænset, at den kunne rummes i et eneste kæmpe- 
hus. Allerede i Paris 1855 blev dette umuligt. Og trods det stor- 
slåede forsøg på at mestre sammenligningsproblemet i Paris 1867 
måtte flere afdelinger lægges uden for det centrale gallerikom- 
ple 

I begyndelsen af udstillingernes storhedstid var det således i 
nogen grad muligt for enhver at overse materialet og dette skønt 
genstandene var udstillet i en ganske uklar opstilling. Genstandene 
grupperedes i artistiske arrangementer, hvad enten disse mest 
mindede om den rådende borgerlige smags møbleringsformer 
eller de var mere frie. Pædagogiske metoder i udstillinger og 
museer er en senere opfindelse. 

Det var så at sige imod udstillingsarrangørernes vilje, når udstil- 
lingen måtte opløses i afdelinger. I de få tilfælde hvor afdelin- 
gerne var ordnede efter varearter mistede man ikke på samme 
måde enhedspræget. Men det mest sædvanlige blev jo, at hvert 
land udstillede for sig. Udstillingerne blev til en ujævn serie natio- 
nale manifestationer. De kanoner, der vistes, blev lige så sym- 
bolske udstillingsgenstande som landbrugsmaskinerne. 

Den nationale selvhævdelse førte også til, at mange lande uden 
industri så sig tvungne til at demonstrere deres nationale egen- 
skaber på anden måde. Etnografi og kuriositeter kom til at spille 
en rolle også for andre lande end de exotiske og skjulte den ak- 
tuelle situation. Husflid, bondestuer og kanibalhytter blev side- 
stillet på udstillingerne med stål, træ, kaffe, maskiner og mode- 
artikler. Det var givet, at det skulle blive således i det 19. år- 
hundrede, inden man nærmere havde nået at overveje skellet 
mellem gamle og nye produktionsmetoder. 

I det store og hele forblev inddelingen efter nationer førende 
selv efter den betydningsfulde dato i 1889, da udstillingsbygnin- 

gerne begyndte at skifte karakter. Konkurrencemomentet over- 
skyggedes på mange,måder af selvhævdelsen endnu i Paris 1937 
og New York 1939, selv om mange pavilloner i og for sig viste 
en fortræffelig arkitektur. 

Mere værdifuld end den nationale linie var naturligvis special- 
udstillingernes linie, som også historisk er mere frugtbar ud 
fra flere synspunkter. Man behøver blot at undersøge de store 
kunstafdelingers kataloger og sammenligne vurderingerne af 
f. eks. 70-ernes kunst i deres egen tid med den nuværende ind- 
stilling, for at få et slående billede af den almene smagsforskyd- 
ning. Det, som var ringeagtet dengang, er nutiden parat til at 
sætte på første plads og omvendt. 

Kunstafdelingerne havde en kulturel demonstrativ karakter af 
aktuel værdi. Således var det også med andre specialafdelinger 
såsom ,,Arbejdets historie”, ,, Jordens historie" og hvad de kunne 
hedde. Med sådanne afdelinger søgte udstillingerne en anden 
linie ved siden af den merkantile eller nationalt manifesterende. 
Ingen af alle disse specialafdelinger kan have større interesse end 
»D'histoire de VPhabitation" — boligens historie — som Pariser- 
operaens arkitekt, Charles Garnier, fik til opgave at bygge 1889 
på Seinebredden ved Eiffeltårnets fod. Nationernes spredte små- 
huse og etnografiske småbygninger samledes til en konsekvent 
oversigt på 44 bygninger, som frit skar over grænserne i tid og 
rum. 

Pariserudstillingen 1889 blev således på flere måder betydnings- 
fuld set fra udstillingernes og bygningernes synsvinkel. Udstil- 
lingernes arkitektoniske interesse havde tidligere for det meste 
udelukkende ligget hos selve hallerne. Såvel teknisk og æstetisk 
som udviklingsmæssigt var selve hallerne udstillingernes største 
attraktioner. 1889 spaltedes bygningsinteressen imidlertid stort 
selklkolklartemarkerederdele 

Palais des machines betød fuldendelsen af den udifferentierede 
hals udvikling. Bygningen repræsenterer altså den gamle linie, 
selv om den også utvetydigt fører an i udviklingen. 

Eiffeltårnet har en helt anden betydning. Det er en udstillings- 
genstand, stort og sensationelt som bygning, en bygningsteknisk 
demonstration. Til slut indleder ,,L”histoire de Phabitation" en 
kulturel-social linie, et nyt forsøg på udlægningen af det men- 
neskelige byggeris muligheder. Sammen med Eiffeltårnet betyder 
»Boligens historie, at den arkitektoniske opmærksomhed er i 
færd med at flytte over fra udstillingernes skal til deres indhold. 
Ud fra et videnskabeligt historisk synspunkt er ,,L”histoire de 

Den svensk-norske afdeling i Paris 1867. Indgangsarrangement af Scholander 

En svensker på Pariserudstillingen 1867 passerer de 
preussiske afdelinger ,,uden at blive bangef, karri= 
katur af sign. T. i Ny illustrerad tidning 


Udstillingsarrangement af saglig demonstrativ ka- 
rakter ,,Canadian Timber Trophy", 1851 


Udstillingsarrangement af mere repræsentations- 
mæssig karakter, de svenske porcelænsfabrikers 
montre 1 Paris 1867 


sra udstillingsafdelingen ,,L'histoire de V habitation” 
Paris 1889, af Garnier 


3ygningsudstillingstankens fuld- 
pyrdelse og mangfoldighed 


Garnier, arkitekten for ,,D”histoire de Phabita- 
tion" kigger ud af en eskimohytte af kunstig sne 


Phabitation" ikke mindst interessant. Den er et tydeligt tegn på, 
hvorledes den bygningshistoriske interesse allerede nu er i færd 
med at forskydes fra de rene stilstudier til de funktionelle og sociale 
synspunkter. Man omvurderer arkitekturhistorien. Fra at være 
et forbillede bliver den til et socialt studium. Også her går man 
altså fra skal til indhold. Dette synspunkt hører for så vidt ikke 
direkte til udstillingernes historie, men man må alligevel være 
opmærksom på det. Eskimohytter, ægyptiske huse og renæssance- 
huse, alt fandtes repræsenteret inden for en streng typologisk- 
sociologisk ramme. 

Fra ingeniørkunstens og arkitekturens synspunkt er udstillingerne 
fra og med denne tid af dobbelt interesse. Dels alment ud fra hele 
udstillingens synspunkt, dels specielt eftersom begivenhederne 
1889 betyder, at bygningsudstillingen tager form som tradition. 
De almene og de specielle synspunkter er naturligvis aldrig mod- 
satte. De kompletterer og afspejler altid hinanden. 


Tiden efter 1889 indeholdt en bestandig udvikling og modning 
af bygningsudstillingen. Ligesom selve den store industriudstilling 
havde den haft sin forgænger i markederne. Allerede omkring 
1630 solgte man bygningsdele til træhuse på et slags torv uden for 
Moskva. Denne handel fandtes — formodentlig uforandret — 
endnu da Pariserudstillingen åbnedes 1889. Denne hushandel har 
imidlertid intet fælles med den moderne bygningsudstilling. 
Bygningsudstillingen var lige fra Garnier's tid næsten udeluk- 
kende idemæssig. Den adskiller sig fra den merkantile ånd og 
overlader sådanne opgaver til de permanente handelsinstitutioner, 
skoler eller pressen, eller til de mere og mere gigantiske industri- 
afdelinger. Da disse mistede pionerbyggeriets attraktion, for- 
vandledes de også i højere og højere grad til varemesser. Til og 
med er messen måske opstået af samme differentieringsprocess 
som bygningsudstillingen. Messen tjener også det moderne sam- 
fund langt bedre end udstillingen. Den er ganske simpelt på vej 
til i egentligste forstand at blive industrisamfundets marked. 
Den idémæssige udstilling af bygninger var endnu stærkt opdelt 
i Paris 1900, da Hennebique demonstrerede sin armerede beton. 
Beboelse vistes for sig, konstruktioner for sig, materialer for sig. 
Overalt fandtes villaer, arbejderboliger og senere ofte sommer- 
huse og monterbare huse. Det komplette ,,juste milieuf' møble- 
ment, som fandt sin form i løbet af det 19. århundrede udstilledes 
parallelt eller i selve husene. På mange måder arbejdede man i 
formelle blindgader. En særskilt linie opstod som plan-, billede- 
og modeludstilling. Gamle og nye udstillingsideer anvendes jo 
endnu i dag vekslende og med skiftende held. 

Ud fra alle mere eller mindre famlende programmer skiller sig 
en ganske bestemt udstillingsform ved midten af 20-erne, en form 
som måske aldrig helt er gennemført, men som i sin teoretiske 
rækkevidde allerede nåede til en stor modenhed: det store bolig- 
byggeris udstilling, det moderne livs udstilling. 

På Werkbunds udstilling ,,Die Wohnungf i Stuttgart i 1927 
mødtes eliten af Europas arkitekter og byggede en gruppe huse, 
som hvert og et var nyskabende, og intet af husene savner efter- 
følgere på den ene eller anden måde, Tyskere, Østrigere, Hollæn- 

Produktions- og kulturkræfterne sættes nu i stedet for i forhold til Interiør af ,,Pavillon des temps nouveaux" 1937 


deres evne til at skabe og understøtte kulturelle og sociale værdier 
af meget forskellig karakter med det fælles mål at erstatte det 
gamle samfund med et nyt. 

Samme hensigt, storslået og magtpåliggende, men virkeligheds- 
betonet og letfatteligt, har enhver udstilling, som på en eller 
anden måde handler om byggeriet, af hvad art det end måtte 
være; må udstillingen iøvrigt bestå af billeder, tegninger, model- 
lertellerkhuse 


Indstillingerne overfor de store udstillinger og deres strålende 
bygninger på godt og ondt er ganske ofte diskuterede og al- 
ment kendte. Dette til trods for, at indholdet i udstillingstanken 
så at sige er nødt til at skifte, hver gang en ny udstilling planlægges 
eller åbnes. Bygningsudstillingerne eller de udstillingsanordninger 
som særligt beskæftiger sig med byggespørgsmål skifter naturligvis 
indhold på samme måde. Deres historie er mindre kendt, deres 
hensigter mindre debatterede. Selv om bygningsudstillingernes 
mening er indlysende, eller måske netop fordi den er så ind- 
lysende, lønner det sig at forsøge at fordybe sig i denne mening 
- om end aldrig så flygtigt. Hos fortidens bygningsudstillinger 
kan man nemlig konstatere en tydelig udvikling mod større klar- 
hed. En sådan udvikling er sværere at spore hos de almindelige 
udstillinger. 

Af bygningsudstillingerne og deres udvikling kan man også drage 
en slutning for nutiden og fremtiden. I eller uden for verdens- 
udstillingerne findes der mulighed for at vise al verdens folk, 
hvilke hensigter og muligheder det moderne byggeri har. Det 
må gælde huset, samfundet eller nationen. Ved at alle får lejlig- 
hed til at skaffe sig rig kendskab til bygningsspørgsmål, øges det 
demokratiske grundlag for hele samfundsbyggeriet, et grundlag 
som er nødvendigt for at bygge nutidens og fremtidens sunde, 
smukke og livsbekræftende huse, byer, landskaber og nationer. 

Udstillingsbygninger og bygnings- 
udstillinger i vor erkendelse 


